b"\n_START_ARTICLE_\nDesaparici\xc3\xb3 for\xc3\xa7ada\n_START_PARAGRAPH_\nDesaparici\xc3\xb3 for\xc3\xa7ada o tamb\xc3\xa9 desaparici\xc3\xb3 involunt\xc3\xa0ria de persones \xc3\xa9s un tipus de delicte complex que suposa la violaci\xc3\xb3 de m\xc3\xbaltiples drets humans i que, com\xc3\xa8s en determinades circumst\xc3\xa0ncies, constitueix tamb\xc3\xa9 un crim contra la humanitat; les seves v\xc3\xadctimes en conegudes com a persones desaparegudes o, tamb\xc3\xa9, com a detingudes-desaparegudes. El crim de desaparici\xc3\xb3 for\xc3\xa7ada, definit en texts internacionals i la legislaci\xc3\xb3 penal de diversos estats, est\xc3\xa0 caracteritzat per la privaci\xc3\xb3 de la llibertat d'una persona per part d'agents de l'estat o grups d'individus que actuen amb el seu suport, seguida de la negativa a recon\xc3\xa8ixer cap privaci\xc3\xb3 de la llibertat o el dest\xc3\xad de la v\xc3\xadctima, amb el fi de sostreure-la de la protecci\xc3\xb3 de la llei. L'assassinat de la persona detinguda-desapareguda, que sol oc\xc3\xb3rrer despr\xc3\xa9s d'un captiveri amb tortures en algun lloc amagat, pret\xc3\xa9n afavorir la impunitat dels responsables, que actuen amb el fi d'intimidar o aterrir la comunitat o col\xc2\xb7lectiu social al qual pertany la persona. Els efectes de la desaparici\xc3\xb3 for\xc3\xa7ada perduren mentre no es resol el dest\xc3\xad o ubicaci\xc3\xb3 de les persones, prolongant i amplificant el sofriment i seq\xc3\xbceles psicol\xc3\xb2giques dels seus familiars i coneguts."